Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: a 89/2000. (VI. 20.) Korm. rendelethez
Paragraph Index: 1384

(5) A Vhr. 3. számú mellékletének 2.2.1.2. pontja helyébe az alábbi rendelkezés lép: „2.2.1.2. „Elfogadott exportőr” minősítés iránti kérelemhez benyújtandó okmányok Az „elfogadott exportőri minősítés” iránti kérelemhez az alábbi okmányokat kell benyújtani, illetve az alábbiakról kell adatot szolgáltatni, vagy nyilatkozatot tenni: — Egyéni vállalkozói igazolvány, három hónapnál nem régebbi cégbírósági bejegyzés másolata. — Adóbejelentkezési lap másolata. — A tv. 1. § 23. pontjában meghatározott igazolások arra vonatkozóan, hogy az exportőr vámszempontból megbízható. — Külkereskedelmi szerződést, levelezést, ami igazolja, hogy a jövőben is rendszeresen fog exportálni szabadkereskedelmi megállapodás keretében. — Nyilatkozatot arra vonatkozóan, hogy a kérelem benyújtását megelőző tizenkét hónapban rendszeresen — legalább heti egy alkalommal — szállított árut szabadkereskedelmi megállapodás keretében, továbbá kereskedő esetében arra vonatkozóan, hogy a szállítás az általa jövőben kizárólagosan exportálni kívánt termékre vonatkozik. A nyilatkozatnak tartalmaznia kell, hogy melyik szabadkereskedelmi megállapodás keretében exportálta áruját. — Nyilatkozatot arra vonatkozóan, hogy nem áll csődeljárás alatt. — Amennyiben a szabadkereskedelmi megállapodás keretében kiszállított árukra kiállított számlanyilatkozatot nem kívánja eredeti aláírásával ellátni, nyilatkozatot arra vonatkozóan, hogy teljes felelősséget vállal minden olyan számlanyilatkozatért, amely az általa kibocsátott szabályszerű számlán szerepel. — A kérelemben fel kell tüntetni, hogy mely vámhivataloknál kérte ez idáig a kiviteli ellenőrzést [mely vámhivatal(ok)] hitelesítették az általa benyújtott EUR.1 Szállítási Bizonyítvány(oka)t. — A kérelemben fel kell tüntetni exportálandó termék(ek) tarifális megnevezését, vámtarifaszámát. — Az exportálandó termék származásának igazolására szolgáló dokumentáció benyújtása. Ezen belül külön kiemelve, hogy milyen mennyiségű és értékű nem származó 2000/61. szám alapanyagokat használnak fel a késztermék előállítása során. — Annak igazolását, hogy rendelkezik olyan nyilvántartással, amelyből a vámhivatal a termék származó voltát bármikor megállapíthatja.”

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes